Bruk en gasskromatograf til å analysere en ukjent blanding
Mål
Bruke retensjonstider til de kjente forbindelsene til å identifisere forbindelser i en ukjent blanding
Utstyr
Datamaskin med Logger Pro 3, Vernier mini GC Plus, glassprøyte 1 µL, Kleenex, 1 tom vial til avfall (Waste), engangshansker, vialer med aceton, butan-2-on, pentan-2-on, heksan-3-on og en ukjent blanding av to av de kjente stoffene.
Fremgangsmåte
1. Bruk vernebriller. Vask sprøyten tre ganger med aceton. Trekk aldri stempelet på sprøyten mer enn halvveis ut. Det brune plastrøret skal være på sprøytespissen hele tiden, slik at ikke hele spissen går inn i gasskromatografen.
2. Bruk temperaturprogrammet i tabell 1 til å analysere den første kjente forbindelsen, aceton, ved å injisere 0,1 µL. Analysen avsluttes når signalet har vært på grunnlinjen i ett minutt etter toppen.
Tabell 1	Temperaturprogrammet som skal brukes på Vernier mini GC under analysen. Innholdet i tabellen er på engelsk, slik det vises på instrumentet.
	Start temperature
	35 ℃

	Hold time
	2 min

	Ramp rate
	5 ℃/min

	Final temperature
	65 ℃

	Hold time
	0 min

	Total length
	8 min

	Pressure
	7,0 kPa



3. Gi kromatogrammet navn og finn retensjonstiden. Noter tiden i tabell 2 på neste side. For å være sikker på at du ikke mister arbeidet ditt er det lurt å lagre filen før du går videre.
4. Vask sprøyten tre ganger med aceton mellom hver injeksjon. Vask deretter sprøyten tre ganger med forbindelsen som skal analyseres.
5. Analyser de tre andre kjente forbindelsene ved å injisere 0,1 µL, gi hvert kromatogram navn, og finn retensjonstiden. Fyll ut resten av tabell 2 mens de kjente forbindelsene analyseres. Bruk internett som kilde. Tips: I industrien navnsetter mange produsenter ketoner slik du har lært å navnsette etere. Butan-2-on blir for eksempel kalt etyl metylketon(eng: ethyl methyl ketone). 
6. Analyser den ukjente blandingen ved å injisere 0,2 µL av den. Analysen avsluttes når signalet har vært på grunnlinjen i ett minutt etter topp nummer to. Gi kromatogrammet navn og finn retensjonstidene for de to forbindelsene i den ukjente blandingen.
7. Fullfør tabell 2 og svar deretter på spørsmålene under Resultater og Diskusjon.

Resultater og spørsmål
1. Fyll ut tabell 2. Bruk retensjonstider fra analysene, og internett som kilde (for eksempel engelske sikkerhetsdatablader) for resten av kolonnene.
Tabell 2	Oversikt over retensjonstid, kokepunkt, molare masser og funksjonelle gruppe for de fire kjente forbindelsene.
	Forbindelse
	Retensjonstid (min)
	Kokepunkt (℃)
	Molar masse (g/mol)

	Aceton

	
	
	

	Butan-2-on

	
	
	

	Pentan-2-on

	
	
	

	Heksan-3-on

	
	
	



2. Bruk retensjonstidene til å avgjøre hvilke forbindelser som er i den ukjente blandingen.
3. Tegn strukturformel for de fire kjente forbindelsene og bruk strukturformlene til å diskutere hva som skiller de fire forbindelsene fra hverandre.
4. Diskuter retensjonstidene til de fire forbindelsene ut ifra deres molekylvekt, og beskriv eventuelle sammenhenger som kommer frem.
5. Diskuter retensjonstidene til de fire forbindelsene ut ifra deres kokepunkt, og beskriv eventuelle sammenhenger som kommer frem.
6. Bruk det du har lært gjennom arbeidet med denne oppgave til å tegne en skisse av et kromatogram fra en analyse av en blanding av pentan-3-on og heptan-2-on med samme temperaturprogram som det som ble brukt i oppgaven. Sett navn på toppene og anslå omtrentlig retensjonstid på x-aksen.

